jkorsvik/nowiki_second_scrape_merged huggingface dataset:
Bremsolvikler

Bremsolvikler (Pammene argyrana) er en sommerfugl i gruppen av viklere (Tortricidae).


== Utseende ==
En liten (vingespenn 10-13 millimeter), mørkt gråaktig vikler. Forvingen har en hvit eller brunhvit flekk ved bakkanten.
Bakvingens farge er karakteristisk: brunhvit med skarpt avgrensede, brune områder i den bakre delen og i spissen.


== Levevis ==
I likhet med vårsolvikler (Pammene giganteana) har denne arten larver som utvikler seg i galler laget av gallveps på eik. De voksne viklerne flyr i april-mai, mest om natten, de hviler gjerne i en barksprekk om dagen.


== Utbredelse ==
Arten er utbredt i Nord-Afrika og over det meste av Europa, bortsett fra lengst i nord.
I Norge finnes den nord til Sogn og Fjordane.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt solviklere, Pammene Hübner, 1825
bremsolvikler, Pammene argyrana (Hübner, 1799)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Svenska fjärilar, svenskspråklig nettressurs med bildegalleri: [1]
Pammene argyrana på UK Moths: [2]
Fauna Europaea Web Service (2011) Fauna Europaea version 2.4, utbredelsesdatabase for europeiske dyr: [3]


== Eksterne lenker ==
(en) bremsolvikler i Global Biodiversity Information Facility 
(no) bremsolvikler hos Artsdatabanken 
(sv) bremsolvikler hos Dyntaxa 
(en) bremsolvikler hos Fauna Europaea 
(en) bremsolvikler hos NCBI 
(en) Kategori:Pammene argyrana – bilder, video eller lyd på Wikimedia Commons 
Pammene argyrana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Keiji Imamura

Keiji Imamura (今村 啓爾, イマムラ ケイジ Imamura Keiji, født 1946) er en japansk arkeolog og internasjonalt ansett ekspert på den japanske Jōmonkulturen (縄文文化). Han arbeider ved Universitetet i Tokyo som professor i arkeologi innen Graduate School.
Imamuras vitenskaplige gjerning har vært innen eldre historisk sørøstasiatisk arkeologi knyttet til forekomsten av pottemakeri og verktøy av bronse. Mange utgravninger har blitt styrt av undersøkelseskrav før utbygging av eiendommer, kommunikasjon og gruvedrift. Hans studier har hatt fokus på Jōmon- og Yayoiperiodene. Hans forelesninger omfatter først og fremst kurs og seminarer om Japans oldtidshistorie og sørøstasiatisk arkeologi.


== Bibliografi i utvalg ==
Foruten en mengde artikler på japansk finnes følgende på engelsk:

Archaeological theory and Japanese methodology in Jomon research: A review of Junko Habu’s “Ancient Jomon of Japan”, Anthropological Science Vol. 114: 223-229 (2006).
Prehistoric Japan : New perspectives on insular East Asia, University College London Press  (1996). ISBN 0-8248-1852-0
Jomon and Yayoi: the transition to agricalture in Japanese prehistory i The origins and Spread of Agriculture, University College London Press  (1996)
The two traditions of Heger I type bzonze drums, Journal of Southeast Asian Archaeology no13 (1993)
Archaeological Excavations at Kirigaoka, Yokohama (1973)


== Eksterne lenker ==
Offisielt nettsted
Meghnad Dsai

Meghnad Dsai (født 1940 i India) er en britisk økonom og politiker i Labour-partiet.
Aftenposten hevdet i 2011 at det har blitt pinlig for blant annet Dsai, at han var akademisk veileder for Seif al-Islam, ettersom al-Islam beskyldes for konkrete tilfeller av plagiat i sin doktoravhandling ved lærestedet London School of Economics.


== Referanser ==


== Eksterne lenker ==
(en) Meghnad Desai – kategori av bilder, video eller lyd på Commons 
(en) Meghnad Dsai hos Hansards parlamentsdebatter 
(en) Meghnad Dsai hos The Peerage
KV26

Gravstedet KV26 som befinner seg i Kongenes dal nær dagens Luxor i Egypt ble besøkt av James Burton, og så sannsynligvis av Victor Loret.
Ingenting er kjent om de(n) som er gravlagt her, men en antar at det er en grav fra 18. dynastiet fordi den har likheter med andre i denne perioden. Selv om den er veldig kort, med en lengde på mindre enn 12 meter, er den ikke fullt ut blitt undersøkt eller utgravet.


== Litteratur ==
Reeves, N & Wilkinson, R.H. The Complete Valley of the Kings, 1996, Thames and Hudson, London.
Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.


== Eksterne lenker ==
Theben kartprosjekt: KV26 - Innbefatter beskrivelse, bilder og plantegninger over gravstedet (engelsk)
Saif al-Islam

Saif al-Islam (født 25. juni 1972) er den nest eldste av sønnene til Muammar al-Gaddafi og Safia Farkash.
Fornavnet kan på norsk gjengis både som «Seif» og «Saif», avhengig av hvilken arabisk uttale man legger til grunn. Al-Islam er lederen for organisasjonen Libyan National Association for Drugs and Narcotics Control (DNAG). Han grunnla organisasjonen Gaddafi International Foundation for Charity Associations i 1997.
Den 27. juni 2011 ble han ettersøkt av Den internasjonale straffedomstolen for forbrytelser mot menneskeheten, og ble pågrepet ved ørkenbyen Obari i Libya 19. november 2011.
Den 28. juli 2015 ble det kjent at en domstol i Libya har dømt han til døden, sammen med 8 andre, deriblant flere sentrale personer fra det tidligere Gaddafi-styret.


== Se også ==
Meghnad Dsai


== Referanser ==


== Eksterne lenker ==
Saif Qadhafi på GlobalSecurity.org
Saif Gaddafi's vision for Libya, BBC News, 16. november 2004
Qaddafi's son declares he's leaving politics, The New York Times, 22. august 2008
Intervju på ABC
Gaddafi son calls for democracy, BBC News, 16. september 2009
Unknotting Father’s Reins in Hope of ‘Reinventing’ Libya, Landon Thomas Jr., The New York Times, 28. februar 2010
Gaddafi's son talks of conspiracy, Aljazeera English, 20. februar 2011
Reuters: Fakta om Saif al-Islam Gaddafi Arkivert 15. juli 2011 hos Wayback Machine., Reuters, February 21, 2011
Profil på Al Jazeera, Aljazeera English, February 21, 2011
Saif Al-Gaddafi, "The Role of Civil Society in the Democratization of Global Governance Institutions: From 'Soft Power' to Collective Decision-Making?" Doktoravhandling, London School of Economics, 2008.
NOU 2010: 14, Mediestøtteutvalget

NOU 2010: 14 Lett å komme til orde, vanskelig å bli hørt – en moderne mediestøtte var en norsk offentlig utredning. Mediestøtteutvalget ble oppnevnt 19. oktober 2009 og avga sin innstilling 16. desember 2010.
Utvalgets mandat var å foreta en helhetlig vurdering av bruk av økonomiske virkemidler på medieområdet. Bakgrunn for mandatet var todelt. 

For det første viste mandatet til Grunnlovens infrastrukturkrav, som innebærer et offentlig ansvar for å legge til rette for mangfold og kvalitet i norske medier.
For det andre viste mandatet til ulike utviklingstrekk på medieområdet som gjør det nødvendig å gjennomgå dagens ordninger for mediestøtte.


== Medlemmer i utvalget ==
Adm. direktør Yngve Slettholm, Oslo (leder)
Redaktør Finn H. Andreassen, Oslo
Redaktør Olav Terje Bergo, Bergen
Redaktør og daglig leder Asta Brimi, Lom
Leder Elin Floberghagen, Ski
Redaktør Henrik Færevåg, Meland
Blogger Heidi Nordby Lunde, Oslo
Adm. direktør Tove Nedreberg, Trondheim
Førsteamanuensis Johann Roppen, Volda
Førsteamanuensis Tanja Storsul, Oslo
Underdirektør Erik Vassnes, LørenskogUtvalgets sekretariat ble ledet av medieforsker Arne H. Krumsvik.


== Eksterne lenker ==
NOU: 2010: 14 Lett å komme til orde, vanskelig å bli hørt – en moderne mediestøtte. Utredning fra et utvalg oppnevnt av Kulturdepartementet den 19. oktober 2009. Avgitt til Kulturdepartementet 16. desember 2010.
Platydracus

Platydracus er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet ca. 75 arter, tre av dem er funnet i Norge.


== Utseende ==
Store (15-25 millimeter), brede og kraftige kortvinger, hodet svært stort og bredt. Kroppen er litt flattrykt, i motsetning til slekten Ocypus. Hele kroppen er kraftig punktert, matt og nokså tett kledt med hår som gjerne er litt silkeaktige. Hodet har nokså små fasettøyne og meget store, sigdformede kjever (mandibler), antennene er temmelig korte og tykke. Scutellum er tett hårkledt, dekkvingene forholdsvis korte, ofte røde på farge. Bakkroppen er forholdsvis kort og bred, ofte med påfallende flekker av gylne hår. Beina er meget kraftige, gjerne røde på farge. Hannen kan kjennes på at framføttene er utvidet og på at bakkroppens bakerste bukledd gjerne er innbuktet i midten. Slekten ligner mye på slekten Staphylinus, men kan kjennes på at hodet er påfallende firkantet, med markerte bakhjørner, mens det er mer avrundet hos Staphylinus-artene.


== Levevis ==
Platydracus-artene kan påtreffes blant annet i åpen skog. De er rovdyr som med sine kraftige kjever kan greie forholdsvis store byttedyr.


== Systematisk inndeling / norske arter ==
Tidligere ble artene i slekten Platydracus regnet til Staphylinus.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien storkortvinger Staphylininae Latreille, 1802
Stammen Staphylinini Latreille, 1802
Gruppen Staphylinina Latreille, 1802
Slekten Platydracus Thomson, 1858
I Norge:
Platydracus stercorarius (Olivier, 1795)
Platydracus fulvipes (Scopoli, 1763)
Platydracus latebricola (Gravenhorst, 1806)
Andre europeiske arter:
Platydracus catalonicus Coiffait, 1967
Platydracus chalcocephalus (Fabricius, 1801)
Platydracus flavopunctatus (Latreille, 1804)
Platydracus meridionalis (Rosenhauer, 1847)
Platydracus riojanus Hozman, 1977


=== Liste over øvrige arter ===


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 – utbredelsesdatabase over europeiske dyr


== Eksterne lenker ==
(en) Platydracus i Encyclopedia of Life 
(en) Platydracus i Global Biodiversity Information Facility 
(no) Platydracus hos Artsdatabanken 
(sv) Platydracus hos Dyntaxa 
(en) Platydracus hos Fauna Europaea 
(en) Platydracus hos Fossilworks 
(en) Platydracus hos NCBI 
(en) Kategori:Platydracus – bilder, video eller lyd på Wikimedia Commons 
Platydracus – detaljert informasjon på Wikispecies
Eva Vrabcová Nývltová

Eva Vrabcová Nývltová (født 6. februar 1986 i Trutnov, daværende Tsjekkoslovakia) er en tsjekkisk langrennsløper og friidrettsutøver som har konkurrert på øverste profesjonelle nivå siden 2005. I Vinter-OL 2010  i Vancouver, Canada fikk hun sin beste plassering med en 13.-plass i 4 x 5 km stafett, og hun ble nummer 33 i den individuelle sprinten under dette arrangementet.
Nývltová ble nummer 37 to ganger i Ski-VM 2007 i Sapporo, Japan, både på 10 km og 7,5 km + 7,5 km dobbel jaktstart. Under kvinnenes 15 kilometer jaktstart under Ski-VM 2011 som ble avholdt den 26. februar 2011 i Holmenkollen, Oslo havnet hun på en 34.-plass og hadde med det den dårligste plasseringen av de tsjekkiske deltakerne. Under Ski-VM 2013 i Val di Fiemme ble hun nummer 26 på 30 km duatlon.
Hun ble nummer åtte sammenlagt i Tour de Ski 2013/14.
Hun er også maratonløper, og deltok under Sommer-OL 2016.
Hun representerte Tsjekkia under Sommer-OL 2020 i Tokyo, der hun ikke fullførte i maratonløpet.


=== Sammenlagtresultater i verdenscupen i langrenn ===


== Referanser ==


== Eksterne lenker ==
(en) Eva Nývltová – Olympics.com 
(en) Eva Nývltová – Olympic.org 
(en) Eva Nývltová – Olympedia 
(en) Eva Nývltová – Sports-Reference (OL-resultater – arkivert) 
(cz) Eva Nývltová – Tsjekkias olympiske komité 
(en) Eva Nývltová – World Athletics 
(en) Eva Nývltová – FIS (langrenn)
Kateryna Hryhorenko

Kateryna Vasylivna Hryhorenko (ukrainsk Катерина Василівна Григоренко; født 30. oktober 1985) er en ukrainsk langrennsløper som har konkurrert på profesjonelt nivå siden 2004. Hun fikk sin beste plassering under et vinter-OL med en åttendeplass under 4 x 5 km stafett i Torino, Italia i 2006 og hun fikk hennes beste individuelle tid på plass nummer 27 på den 30 km arrangementet på Vancouver, Canada fire år senere.
Hryhorenkos beste plassering i et Ski-VM arrangert av Det internasjonale skiforbund som nummer 38 etter 30 km i Sapporo, Japan, i 2007. Hennes beste plassering i verdensmesterskap var en førtinde plass etter 10 km løpet i Estland i 2009. Hun havnet på 33.-plass under Kvinnenes 15 kilometer jaktstart under Ski-VM 2011 som ble avholdt den 26. februar 2011 i Holmenkollen, Oslo.


== Referanser ==


== Eksterne lenker ==
(en) Kateryna Hryhorenko – Olympedia 
(en) Kateryna Hryhorenko – Sports-Reference (OL-resultater – arkivert) 
(en) Kateryna Hryhorenko – FIS (langrenn)
Sara Lindborg

Sara Lindborg (født 30. november 1983) er en svensk langrennsløper som har konkurrert på profesjonelt nivå siden 2002. Hennes beste plassering i et verdensmesterskap var en andreplass som hun gikk inn til to ganger, både på 4 x 5 km stafett i Frankrike i 2006 og 2008.
Lindborgs beste individuelle plassering var en tolvteplass på en 10 km som fant sted i Estland i 2007. Under Ski-VM i 2007 som ble arrangert av Det internasjonale skiforbundet i Sapporo, Japan endte hun med en 16.-plass på 30 km, 24.-plass på 10 km, og en 31.-plass under den 7,5 km + 7,5 km dobble jaktstarten. Hun havnet på 30.-plass etter Kvinnenes 15 kilometer jaktstart under Ski-VM 2011 som ble holdt den 26. februar 2011 i Holmenkollen, Oslo.


=== Sammenlagtresultater i verdenscupen i langrenn ===


== Referanser ==


== Eksterne lenker ==
Offisielt nettsted 
(en) Sara Lindborg – kategori av bilder, video eller lyd på Commons 
(en) Sara Lindborg – Olympedia 
(en) Sara Lindborg – Sports-Reference (OL-resultater – arkivert) 
(sv) Sara Lindborg – Sveriges olympiske komité 
(en) Sara Lindborg – FIS (langrenn)
Ivana Janečková

Ivana Janečková (født 8. mars 1984 i Rychnov nad Kněžnou) er en tsjekkisk langrennsløper som har konkurrert på profesjonelt nivå siden 2002.
Hennes beste plassering under et Ski-VM som blir arrangert av Det internasjonale skiforbundet, var under 4 x 5 km stafetten i Sapporo, Japan i 2007 da hun gikk inn til en femteplass, mens hennes beste individuelle plassering ble en 21de plass da hun gikk 30 km under det samme mesterskapet i Japan. Janečkovás beste individuelle tid under et Vinter-OL var som nummer 23 7.5 km + 7.5 km dobbel jaktstart som foregikk i Torino, Italia i 2006. Hennes beste individuelle VM-plassering var som nummer 22 i en 15 km langt løp i Frankrike i 2006. Hun havnet også på 22 plass under 15 kilometer jaktstart kvinner i Ski-VM 2011 som ble arrangert i Holmenkollen, Oslo, den 26. februar 2011.


=== Sammenlagtresultater i verdenscupen i langrenn ===


== Referanser ==


== Eksterne lenker ==
(en) Ivana Janečková – Olympedia 
(en) Ivana Janečková – Sports-Reference (OL-resultater – arkivert) 
(cz) Ivana Janečková – Tsjekkias olympiske komité 
(en) Ivana Janečková – FIS (langrenn)
Gabrius

Gabrius er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet ca. 300 arter, 12 av dem er funnet i Norge.


== Utseende ==
Nokså små (kroppslengde 3-6 millimeter), vanligvis blankt svarte kortvinger. Kroppen er lang og slank. De kan ligne på slekten Philonthus, men er jevntover mindre og spinklere. Hodet er nokså avlangt, glatt og tydelig smalere enn pronotum. Maksillepalpenes ytterste ledd er fint og tynt, i motsetning til Philonthus-artene der det er mye mer robust. Pronotum mangler hår, men har gjerne noen grove børster, er blankt og skinnende, men vanligvis også med tydelig mikroskulptur, med to rekker av grove punkter. Dekkvingene er kort, nedliggende behåret. Bakkroppen er jevnt tilsmalnende bakover, med forholdsvis lange, svarte cerci.


== Levevis ==
Gabrius-artene er rovdyr som blant annet kan påtreffes ved fersk gjødsel. De flyr godt.


== Systematisk inndeling / norske arter ==
Diise artene ble før ofte regnet til den store slekten Philonthus.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien storkortvinger Staphylininae Latreille, 1802
Stammen Staphylinini Latreille, 1802
Gruppen Philonthina Kirby, 1837
Slekten Gabrius Curtis, 1829
Gabrius appendiculatus Sharp, 1910
Gabrius astutoides (Strand, 1946)
Gabrius austriacus Scheerpeltz, 1947
Gabrius breviventer (Sperk, 1835)
Gabrius exspectatus Smetana, 1952
Gabrius nigritulus (Gravenhorst, 1802)
Gabrius osseticus (Kolenati, 1846)
Gabrius piliger Mulsant & Rey, 1876
Gabrius sphagnicola (Sjöberg, 1950)
Gabrius splendidulus (Gravenhorst, 1802)
Gabrius tirolensis (Luze, 1903)
Gabrius trossulus (Nordmann, 1837(


=== Liste over artene ===


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 – utbredelsesdatabase over europeiske dyr


== Eksterne lenker ==
(en) Gabrius – oversikt og omtale av artene i WORMS-databasen 
(en) Gabrius i Encyclopedia of Life 
(en) Gabrius i Global Biodiversity Information Facility 
(no) Gabrius hos Artsdatabanken 
(sv) Gabrius hos Dyntaxa 
(en) Gabrius hos Fauna Europaea 
(en) Gabrius hos ITIS 
(en) Gabrius hos NCBI 
(en) Kategori:Gabrius – bilder, video eller lyd på Wikimedia Commons 
Gabrius – detaljert informasjon på Wikispecies 
Bilde av Gabrius ovaliceps
Maryna Antsybor

Maryna Mykolajivna Antsybor (ukrainsk: Марина Миколаївна Анцибор; født 10. oktober 1987 i Konotop, Sumy oblast, Ukraina) er en ukrainsk langrennsløper som har konkurrert på profesjonelt nivå siden 2005. 
Under Vinter-OL 2010 i Vancouver i Canada kom hun på 14.-plass i 4 x 5 km stafett, 15.-plass under lagsprinten, og hun havnet på 37.-plass etter 10 km-rennet. Antsybor deltok også under 7,5 km + 7,5 km dobbel jaktstart, men hun fullførte ikke. Hennes beste plassering i et Ski-VM som ble arrangert av Det internasjonale skiforbundet (FIS) var 12.-plass som hun fikk under 4 x 5 km stafett, både i 2007 og 2009, mens hennes beste individuelle plassering var 31.-plass på 30 km i Liberec, Tsjekkia i 2009. Antsybors beste plassering under et verdenscuprenn var med 19.-plass som hun tok i Tsjekkia i 2008. 
Under Vinter-OL 2022 i Beijing, ble hun nummer 54 på sprinten.


== Referanser ==


== Eksterne lenker ==
(en) Maryna Antsybor – Olympics.com 
(en) Maryna Antsybor – Olympic.org 
(en) Maryna Antsybor – Olympedia 
(en) Maryna Antsybor – Sports-Reference (OL-resultater – arkivert) 
(en) Maryna Antsybor – FIS (langrenn)
Marina Matrosova

Marina Matrosova (født 2. juli 1990) er en kasakhstansk langrennsløper som har konkurrert på profesjonelt nivå siden 2008.
Under Vinter-OL i 2010 i Vancouver, Canada avsluttet hun med en 35.-plass under 30 km og hun havnet på 48.-plass både i enkeltsprinten og under 7,5 km + 7,5 km dobbel jaktstart. Matrosovas beste plassering i et verdenscuprenn er en 12.-plass i lagsprint, mens hennes beste individuelle plassering er en 40.-plass på 15 km i Slovenia i desember 2009.


== Eksterne lenker ==
(en) Marina Matrosova – Olympedia 
(en) Marina Matrosova – Sports-Reference (OL-resultater – arkivert) 
(en) Marina Matrosova – FIS (langrenn)
Svetlana Malakhova-Sjisjkina

Svetlana Anatoljevna Malakhova-Sjisjkina (russisk: Светлана Анатольевна Малахова-Шишкина; født 27. mars 1977) er en kasakhstansk langrennsløper som har konkurrert på profesjonelt nivå siden 1995. Hennes beste plassering i et verdensmesterskap var en tredjeplass på 10 km i Kina i 2007. Hun havnet på en 36.-plass under kvinnenes 15 kilometer jaktstart i Ski-VM 2011 som ble avholdt den 26. februar 2011 i Holmenkollen, Oslo, og fikk samme plassering i 30 km-løpet en uke senere.


== Referanser ==


== Eksterne lenker ==
(en) Svetlana Malakhova-Sjisjkina – Olympedia 
(en) Svetlana Malakhova-Sjisjkina – Sports-Reference (OL-resultater – arkivert) 
(en) Svetlana Malakhova-Sjisjkina – FIS (langrenn)
MS «H.U. Sverdrup II»

MS «H.U. Sverdrup II» er et norsk forskningsfartøy eid av Forsvarets forskningsinstitutt. Skipet er kalt opp etter den norske oseanograf og meteorolog Harald Ulrik Sverdrup (1888–1957).Skipet ble levert i 1990 av Simek AS. Det er sertifisert for europeisk fart og er i bruk nesten hele året.
Skipet gir plass til 15 forskere som kan benytte 151 m² med laboratorier og 200 m² med dekksplass akter. For å redusere støy fra hovedmotoren er denne elastisk opplagret og et passivt stabiliseringssystem demper fartøyets rullebevegelser under dårlige værforhold.


== Oppgaver ==
Hovedoppgaven til fartøyet er militær oseanografi, men ved ledig kapasitet tar fartøyet på seg også mange sivile oppdrag.


== Referanser ==


== Eksterne lenker ==
(en) IMO 8921925 – kategori av bilder, video eller lyd på Commons 
(en) MS «H.U. Sverdrup II» – DNVs skipsregister 
(en) MS «H.U. Sverdrup II» – Den internasjonale sjøfartsorganisasjonen 
(no) «H.U. Sverdrup II» på Forsvarets forskningsinstitutts hjemmeside
Peiligangkulturen

Peiligangkulturen (kinesisk: 裴李崗文化, pinyin: Péilǐgāng Wénhuà) er arkeologenes navn på en gruppe neolittiske samfunn i Yi-Luo-elvebassenget i provinsen Henan i Kina. 
Kulturen bestod fra 7000 til 5000 f.Kr.  Over 70 funnsteder er blitt knyttet til Peiligangkulturen. Kulturen har sitt navn etter det funnsted som ble oppdaget i 1977 i Peiligang (i Xinzheng fylke). Arkeologene tror at Peiligangkulturen var egalitær, med lite politisk organisasjon.


== Kjennetegn og levninger ==
Innbyggerne i området drev i denne perioden jordbruk ved dyrking av hirse og husdyrhold med griser. Kulturen var en av de første i Kina som laget steintøy.
Funnstedet i Jiahu (i Wuyang fylke) er et av de eldste og viktigste knyttet til kulturen. 


== Referanser ==


== Litteratur ==
Cihai. Shanghai: Shanghai cishu chubanshe 2002; ISBN 7-5326-0839-5
Li Liu: The Chinese Neolithic: Trajectories to Early States, ISBN 0-521-81184-8
Marsa al-Burayqah

Marsa al-Burayqah eller Marsā al-Burayqah (marsā=havn) (arabisk: مرسى البريقة) er en oljehavn i det nordøstre Libya, innerst i den nordøstre hjørnet av Sidrabukten. Siden 2007 har området vært en del av kommunen Ajdabiya.
Området var i den italienske koloniperioden omtalt som Mersa Brega, Marsa el-Brega. Under andre verdenskrig omtalte den tyske øverstkommanderende for Afrikakorpset Erwin Rommel under Felttoget i Nord-Afrika i 1941 stedet som «porten til Kyrenaika».
Området var ubebygget fram til 1960, da det ble bestemt at dette skulle være sluttpunktet for Libyas første oljeledning fra innlandet.
I dag er det flere olje- og gassledninger samt raffinerier i området, som har et beregnet innbyggertall på 12 594 (2003).
Under opprøret i Libya i 2011 raste det harde kamper om byen 2.-4. mars 2011, da styrker som var lojale mot Muammar al-Gaddafi forgjeves forsøkte å gjenerobre byen.


== Kilder ==
Encyclopædia Britannica
SNL
Hua (stat)

Hua (kinesisk: 滑国, pinyin: Huá Guó) var en liten kinesisk oldtidsstat i Vår- og høstannalenes tid. Dens gamle hovedstad lå nordvest i dagens fylke Sui (睢县) i Henan. Senere ble hovedstaden flyttet til Fei (费), sørvest i dagens Yanshi (偃师). Staten ble erobret i 627 f.Kr. av staten Qin.


== Eksterne lenker ==
Huaguo (kin.) (i Weike)